Boletaceae

Austroboletoideae
 Boletoideae
 Chalciporoideae
 Leccinoideae
 Xerocomoideae
 Zangioideae

Boletaceae er en soppfamilie i ordenen Boletales. Den omtales på norsk noen ganger som rørsoppfamilien. Wu et al. (2014) hevdet at familien besto av sju store klader med i alt 59 slektslinjer, hvorav 22 var nye. Seks av de sju kladene er siden identifisert som underfamilier. Siden er det imidlertid også oppdaget flere nye slekter. Akkurat hvor mange arter som finnes er fortsatt uklart, men det er trolig flere enn . 

Artene er ikke giftige for voksne mennesker og mange arter er ypperlig egnet som matsopp og regnes som delikatesser, men mange regnes også som uspiselige, fordi smaken kan svære svært bitter og ikke tiltaler oss mennesker.

Taksonomi 
Wu et al. (2014) avdekket sju store klader, hvorav fire nye (Austroboletoideae, Chalciporoideae, Leccinoideae, og Zangioideae). Disse og to til (Boletoideae og Xerocomoideae) er inkludert i oversikten av delgruppene. Den sjuende er mer komplisert og uavklart, men kalles gjerne Porcini og inngår typisk som et sensu stricto tribus i slekten Boletus, som også er den mest tallrike. Porcini gjør imidlertid Boletus til ei polyfyletisk gruppe, så man må påregne endringer.

Biologi 
Artene i rørsoppfamilien kjennetegnes ved å ha et svampet lag bestående av fine, loddrette rør på undersiden av hatten. Inne i munningene på disse rørene utvikles det sporer i basidier i det sporeproduserende vevet. De fleste rørsoppene danner sopprot med røttene hos forskjellige treslag. Lerkesopp vokser for eksempel under lerk, mens smørsopp vokser under furu.

Bruk 
De regnes som relativt trygge å spise for voksne mennesker, selv om mange ikke regnes som spisbare av smaksmessige årsaker. Gallerørsopp (Tylopilus felleus) er et eksempel på en sånn art. Mange regnes imidlertid som delikatesser og tilhører de mest ettertraktede matsoppene i verden. Den ettertraktede steinsoppen (Boletus edulis) er en av disse.

Inndeling 

Den alfabetiske inndelingen av slektene i rørsoppfamilien omhandler 70 slekter og trolig over  arter. Inndelingen bygger i hovedsak på Wu et al. (2014).

Slekter i Norge 
Ifølge Artsdatabanken finnes det 53 påviste arter i familien fordelt på slektene i listen under:
 Aureoboletus Pouzar
 Boletus L. : Fr., steinsopper
 Buchwaldoboletus Pilát
 Butyriboletus D. Arora & J.L. Frank
 Caloboletus Vizzini, praktrørsopper
 Chalciporus Bataille, pepperrørsopper
 Chamonixia Rolland
 Cyanoboletus Gelardi, Vizzini & Simonini
 Hemileccinum Sutara
 Hortiboletus Simonini, Vizzini & Gelardi, fløyelsrørsopper
 Imleria Vizzini, svartbrunrørsopper
 Imperator Koller, Assyov, Bellanger, Bertéa, Loizides, G. Marques, P.-A. Moreau, J.A. Muñoz, Oppicelli, D. Puddu & F. Rich.
 Leccinellum Bresinsky & Manfr. Binder 
 Leccinum Gray, skrubber
 Neoboletus Gelardi, Simonini & Vizzini, praktrørsopper
 Octaviania Vittadini
 Porphyrellus E.-J. Gilbert
 Pseudoboletus
 Rubroboletus Kuan Zhao & Zhu L. Yang
 Strobilomyces Berk.
 Suillellus Murrill, praktrørsopper
 Tylopilus P. Karst., gallerørsopper
 Xerocomellus Sutara, fløyelsrørsopper
 Xerocomus Quél., fløyelsrørsopper

Referanser

Eksterne lenker 
 

Rørsoppordenen